Սակայն կյանքը ոչ միայն հաստատունություն է, այլեւ փոփոխություն ու զարգացում: Եվ Հայաստանի բարեբախտությունն է, որ միջազգային զարգացումները վերջին մեկ տարում կատարելապես աննպաստ դասավորվեցին ու խնդիրներ ստեղծեցին Հայաստանի գրեթե բոլոր հակառակորդների ու վնասարարների համար՝ թե Ռուսաստանի, թե Թուրքիայի, թե Ադրբեջանի: Էլ ավելի դուրեկանն այն է, որ նավթադոլարների նվազումն իսկական գզվռտոց է առաջացրել այդ երեք պետությունների ոչ միայն ներքին, այլեւ արտաքին քաղաքական օրակարգերում: Դատելով թուրքական մամուլից, գործը հասել է Թուրքիայի եւ Ղազախստանի միջեւ հարաբերությունների լարման: